《无名歌》
唐代·殷济

天下沸腾积年岁，米到千钱人失计。附郭种得二顷田，磨折不充十一税。

今年苗稼看更弱，枌榆产业须抛却。不知天下有几人，但见波逃如雨脚。

去去如同不系舟，随波逐水泛长流。漂泊已经千里外，谁人不带两乡愁？

舞女庭前厌酒肉，不知百姓饿眠宿。君不见城外空墙遥，将军只是栽花竹。

君看城外恓惶处，段段茅花如柳叶。海燕衔泥欲作巢，空堂无人却飞去。

作者简介：代宗、德宗时人。曾入北庭节度使幕府。北庭陷蕃前后，被吐蕃所俘。敦煌遗书伯三八一二收其诗14首，多为陷蕃前后作，诗意伤感凄凉。事迹据其诗推知。《全唐诗续拾》据之收入。